اصول الشاشی

اصول الشاشى احناف كى مشہور كتابوں ميں شامل ہوتى ہے اور اس كے مؤلف " ابو على الشاشى احمد بن محمد بن اسحاق نظام الدين الفقيہ حنفى متوفى ( 344ھ)ہيں۔ 
 یہ کتاب اصول فقہ میں مستند تسلیم کی جاتی ہے جو مدارس اور یونیورسٹیوں کے نصاب میں داخل ہے۔

تعارف کتاب 
علامہ نظام الدین شاشی :’’فقہ کے چار اصول ہیں :کتاب اللہ، سنت رسول اللہ، اجماع امت اور قیاس۔ 
 ان چاروں اقسام کے متعلق بحث کرنا اور تحقیق کرنا ضروری ہے تاکہ ان سے احکام شرعیہ کے نکالنے اور معلوم کرنے کا طریقہ معلوم ہو۔ ‘‘
 فقہ کی ان چاروں بنیا دوں سے جب مسائل اخذ کیے جاتے ہیں تو اس سلسلے میں جو قواعد و ضوابط، اصطلاحات اور طریق کار فقہا استعمال کرتے ہیں ان سب کو بھی اصول فقہ میں شامل کیا جاتا ہے۔ مثلاً عام و خاص کا تعین، مطلق و مقید، مشترک و مُاَوَل، حقیقت و مجاز، استعارہ، صریح و کنایہ، متقابلات، نصوص، عطف بیان وغیرہ۔ اسی طرح حدیث کے علوم، اجماع وقیاس کے اصول۔
اس کتاب کا ایک نام کتاب الخمسین ہے

مصنف 
 يہ ابو الحسن كرخی كے شاگرد ہيں، ان كى تعريف كرتے ہوئے كہتے ہيں : ابو على سے زيادہ حافظ ہمارے پاس كوئى نہيں آيا، شاشى بغداد ميں رہے اور وہيں تعليم حاصل كى.
 كتاب اصول شاشى كانپور انڈيا ميں مطبعہ مجيدى سے 1388ھ ميں چھپى اور درالكتاب العربى بيروت سے ( 1402ھ ) ميں چھپى اس كے حاشيہ پر عمدۃ الحواشى شرح اصول شاشى تاليف محمد فيض الحسن گنگوہى مطبوع ہے اور كتب العلميۃ بيروت ( 1423ھ ) ميں چھپى جس كا ترجمہ اور تحقيق عبد اللہ محمد الخليلى كا ہے اور يہ كتاب دار الغرب الاسلامى نے محمد اكرم ندوى كى تحقيق سے ( 1422 ) ہجرى ميں طبع كى.

كتاب كى شروحات 
 1 - شرح مولى محمد بن الحسن الخوارزمى متوفى ( 781ھ).
 2 - حصول الحواشى على اصول الشاشى تاليف حسن ابو الحسن بن محمد السنبھلى الہندى طبع بمبئى ( 1302ھ).
 3 - عمدۃ الحواشى تاليف مولى محمد فيض الحسن گنگوہى يہ اصول شاشى كے ساتھ مطبوع ہے۔
 4 - تسھيل اصول الشاشى تاليف شيخ محمد انور بدخشانى طبع ادارۃ القرآن و العلوم الاسلاميۃ كراچى طبع اول ( 1412ھ) يہ تسھيل استنبول ميں چھپی ہے۔
 5- تلخيص اصول الشاشی تاليف المكتبة المدينة، دعوت اسلامى.

حوالہ جات 

فقہ حنفی
کتب فقہ حنفی
https://www.dawateislami.net/bookslibrary/ur/talkhees-usool-ul-shashi